CELEX: C2004/262/91
Language: hu
Date: 2004-10-23 00:00:00
Title: T-321/04. sz. ügy: Az Air Bourbon által az Európai Közösségek Bizottsága ellen 2004. július 29-én benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/48
            
         Az Air Bourbon által az Európai Közösségek Bizottsága ellen 2004. július 29-én benyújtott kereset
   (T-321/04. sz. ügy)
   (2004/C 262/91)
   Az eljárás nyelve: francia
   Az Air Bourbon, székhely: Sainte-Marie, La Réunion (Franciaország), képviseli: Sauveur Vaisse, ügyvéd, 2004. július 29-én keresetet nyújtott be az Elsőfokú Bírósághoz az Európai Közösségek Bizottsága ellen.
   A felperes azt kéri, hogy az Elsőfokú Bíróság:
   
               —
            
            
               semmisítse meg a Bizottság 2003. december 16-i, C (2003) 4708 fin sz. határozatát, amelyben engedélyezte a francia államnak, hogy támogatást nyújtson az Air Austral társaság részére;
            
         
               —
            
            
               kötelezze a Bizottságot és a francia államot a szükséges intézkedések meghozatalára annak érdekében, hogy az Air Austral társaság fizesse vissza a jogosulatlanul igénybe vett támogatásokat; és
            
         
               —
            
            
               az eljárási szabályzat 87. cikkének (2) bekezdése alapján kötelezze a Bizottságot, hogy költségek megtérítése címén fizessen meg az Air Bourbon társaság részére 10.000 eurót összeget.
            
         Jogalapok és fontosabb érvek:
   A felperes a 2003. december 16-i, C (2003) 4708 sz. határozat megsemmisítését kéri, amelyben a Bizottság a Szerződés 87. cikkének (3) bekezdése alapján a közös piaccal összeegyeztethetőnek minősítette az Air Austral társaság részére nyújtott támogatásokat. A jelen esetben egy 1 950 536 euró összegű, adólevonás formájában nyújtott működési támogatásról van szó, amelyben azon adóalanyok részesülhettek, amelyek a Párizs-La Réunion repülőjárat megnyitása céljából vállalták, hogy felújítanak két darab B 777-2000 típusú repülőgépet és, société en nom colletif (SNC) típusú társaságot alapítva, e felszereléseket öt éves futamidőre kölcsön adják az Air Austral részére, hogy majd egy nem ismert összeg ellenében az eszközöket erre a társaságra átruházzák.
   A megtámadott határozat azon a megfontoláson alapul, hogy a szóban forgó támogatás működési célú támogatás, amely a regionális támogatásokról szóló iránymutatás értelmében, a legkülső régiókba – amelyek közé La Réunion is tartozik – történő szállítás többletköltségeinek részbeni ellensúlyozása céljából engedélyezhető.
   A felperes álláspontja szerint a kérdéses támogatást a közös piaccal összeegyeztethetetlennek kell tekintetni a következő okokból:
   
               —
            
            
               a támogatás szállítási eszközök beszerzését szolgáló beruházási támogatásnak minősül, amely a hivatkozott iránymutatások szerint tilos;
            
         
               —
            
            
               azzal, hogy a támogatást kizárólag az Air Austral társaság részére tartották fenn, felborult a verseny torzulása és a Région-Réunion (La Réunion Régió) fejlődése szempontjából keletkező előnyök között fennálló egyensúly;
            
         
               —
            
            
               a támogatás semmibe vette az állami támogatások halmozódása tilalmának elvét, mivel az Air Austral a Région-Réunion-tól és a Département de la Réunion-tól (La Réunion megye) származó közpénzekben részesült, amely nem tekinthető olyan beruházásnak, mint amelyet egy rendes piaci feltételek mellett működő magánberuházó megvalósított volna. Ezen kívül a fenti juttatás a Párizs-Saint-Denis légi útvonalon kínálati túlsúlyt okozott; és
            
         
               —
            
            
               ez a támogatás felborítja egyrészről a támogatás által a régió fejlődése szempontjából megtestesített előnyök, másrészről az Air Austral és a felperes közötti verseny feltételeinek torzulása között fennálló egyensúlyt.
            
         Az Air Bourbon az Szerződés 88. cikkének (3) bekezdésében biztosított védelmi jogainak megsértésére is hivatkozik.